|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείου Τύπου  & Επικοινωνίας  **Λαμία, 5/11/2015** |

**Τη Δευτέρα 9 Νοεμβρίου τα εγκαίνια της έκθεσης ζωγραφικής- αγιογραφίας «Ανέσπερο φως» του Σίμωνα Δ. Σίμου και του Βασίλη Σίμου στη Δημοτική Πινακοθήκη Λαμίας**

Ο Δήμαρχος Λαμιέων Νίκος Σταυρογιάννης σας προσκαλεί στα εγκαίνια της έκθεσης με τίτλο «**Ανέσπερο φως**» που θα πραγματοποιηθούν τη Δευτέρα 9 Νοεμβρίου 2015 και ώρα 20:00 στην κεντρική αίθουσα της Δημοτικής Πινακοθήκης Λαμίας «Αλέκος Κοντόπουλος».

Στο πλαίσιο των εγκαινίων θα πραγματοποιηθεί η παρουσίαση του Λευκώματος «**Σίμων Δ. Σίμου- Βασίλης Σίμος, 102 Χρόνια αγιογραφικής προσφοράς στην Ιερά Μονή Αγάθωνος**».

Η Έκθεση θα λειτουργεί από τις 9 Νοεμβρίου έως τις 19 Δεκεμβρίου 2015 καθημερινά από τις 9:00 έως 13:00 και από 18:00 έως 21:00 και το Σάββατο από τις 9:00 έως 13:00.

**Από το Γραφείο Τύπου**